open-index/open-wikipedia-markdown huggingface dataset:
Treeing cur

**Treeing cur** on yhdysvaltalainen koirarotu. 

## Ulkonäkö
Treeing cur on vankkarakenteinen ja lihaksikas. Korvat ovat riippuvat ja häntä voi olla minkä pituinen tahansa. Kaikki värit sallitaan.

## Luonne ja käyttäytyminen
Treeing cur on perinyt kantarotujensa parhaat käyttöominaisuudet: se käyttää sekä näkö- että hajuaistiaan, on hiljainen oravaa mutta äänekäs pesukarhua metsästäessään.

## Alkuperä
Alun perin mitä tahansa sekarotuista puuhun ajavaksi jalostettua koiraa kutsuttiin nimellä *Treeing Cur*, mutta nykyisin kyseistä nimeä käytetään omasta, erillisestä rodustaan. Sen alkuperä on curien ja ajokoirien, curien ja feistien sekä kahden eri curin välisisä risteytyksissä. Vuonna 1993 alettiin käyttää rotunimeä treeing cur, ja samalla myös perustettiin *National Treeing Cur Association*. 

Rotu kuuluu amerikkalaisiin ns. "puuhun ajaviin koiriin" (*treeing dogs*). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Treeing cur ajaa paitsi oravaa ja pesukarhua, myös puumaa ja karhua.

## Lähteet
Patraksen hiippakunta

**Patraksen hiippakunta** () on ortodoksinen hiippakunta Kreikassa. Se kuuluu Kreikan kirkkoon.

Hiippakunta käsittää 189 seurakuntaa. Hiippakunnan katedraali eli piispanistuin on Patraksessa sijaitseva Neitsyt Marian ilmestyksen katedraali.

## Seurakunnat ja kirkot

Hiippakunnassa on 189 seurakuntaa seurakuntakirkkoineen. Sen alueella on myös 82 sivukirkkoa tai -kappelia sekä lukuisia muita kappeleita. Seurakuntakirkkoihin lukeutuvat muun muassa:

* Neitsyt Marian ilmestyksen katedraali (*Mitropolitikós Naós Evangelistrías Patrón*)
* Pyhän Andreaan kirkko (*Kathedrikós Naós Agíou Andréa*)
* Kaikkivaltiaan kirkko (*Naós Pantokrátoros*)
* Neitsyt Marian kirkko (*Naós Panagías Alexiotíssis Patrón*)
* Pyhittäjä Joakimin kirkko (*Naós Osíou Ioakeím Éxo Agyiás Patrón*)
* Pyhän Andreaan kirkko (*Naós Agíou Andréou Eglykádos Patrón*), Eglykáda, Patras 
* Pyhän Barbaran kirkko (*Naós Agías Varváras*)
* Pyhän Irenen kirkko (*Naós Agías Eirínis Riganokámpou*)
* Pyhän Kharalampoksen kirkko (*Naós Agíou Charalámpous – Krýa Iteón*)
* Pyhän Kharalampoksen kirkko (*Naós Agíou Charalámpous Tsoukaleḯkon*)
* Pyhän Kolminaisuuden kirkko (*Naós Agías Triádos Patrón*)
* Pyhän Nektarioksen kirkko (*Naós Agíou Nektaríou Patrón*)
* Pyhän Nikolaoksen kirkko (*Naós Agíou Nikoláou Patrón*)

## Luostarit

Hiippakunnan alueella on yhdeksän toiminnassa olevaa luostaria:

**Munkkiluostarit**

* Kaikkien pyhien luostari (*Moní Agíon Pánton Tritaías*)
* Neitsyt Marian kuolonuneen nukkumisen ja Pyhittäjä Joakimin luostari (*Koímisis Theotókou-Ósios Ioakeím* eli *Moní Notenón*)
* Neitsyt Marian kuolonuneen nukkumisen luostari eli Girokomeíon luostari (*Koímisis Theotókou* eli *Moní Girokomeíou*)
* Neitsyt Marian kuolonuneen nukkumisen luostari eli Neitsyt Maria Chrysopodaritíssan luostari (*Koímisis Theotókou* eli *Moní Chrysopodaritíssis)
* Neitsyt Marian temppeliintuomisen luostari luostari eli Omploún luostari (*Eisódia Theotókou* eli *Moní Omploú*)

*'Nunnaluostarit*'

* Neitsyt Marian kuolonuneen nukkumisen ja Pyhän Marinan luostari eli Marítsan luostari (*Moní Koímisis Theotókou-Agía Marína* eli *Moní Marítsis*)
* Neitsyt Marian luostari (*Moní Panagías Eleoúsis*)
* Profeetta Elian luostari (*Moní Profítou Ilioú Patrón*)
* Pyhän Nikolaoksen luostari (*Moní Agíou Nikoláou Bála'')

## Lähteet

## Aiheesta muualla

* Ιερά Μητρόπολη Πατρών. Hiippakunnan verkkosivut.
Santorínin roomalaiskatolinen hiippakunta

**Santorínin hiippakunta** (, ) on katolinen hiippakunta Kreikassa. Se on Náxoksen, Ándroksen, Tínoksen ja Mýkonoksen arkkihiippakunnan alaisuudessa.

Hiippakunta käsittää osan Kykladien saarista, tärkeimpänä Santorínin saariryhmän. Siihen kuuluu yksi seurakunta, jonka jäsenmäärä vuonna 2017 oli 500. Hiippakunnan katedraali eli piispanistuin on Firássa sijaitseva Johannes Kastajan katedraali.

Katolisen kirkon läsnäolo Santorínilla kuten muualla Kykladeilla on peräisin venetsialaisvallan ajalta. Hiippakunta on perustettu vuonna 1204.

## Lähteet

## Aiheesta muualla
Kaarlo Taskinen

**Kaarlo Taskinen** (29. syyskuuta 1876 Juva – 20. joulukuuta 1953 Helsinki) oli suomalainen lääkäri, fysiologian ja lääkintävoimistelun opettaja ja professori.

Kaarlo Taskisen vanhemmat olivat maanviljelijä, herastuomari Juhana Taskinen ja Hilda Maria Konsti. Hän pääsi ylioppilaaksi 1896 Mikkelin lyseosta ja valmistui Helsingin yliopistosta lääketieteen kandidaatiksi 1902, lääketieteen lisensiaatiksi 1906, voimistelunopettajaksi 1908 ja lääketieteen ja kirurgian tohtoriksi 1909.

Taskinen oli Helsingin yliopiston voimistelulaitoksen lääkintävoimistelun aliopettajana 1909–1923 ja fysiologian ja lääkintävoimistelun opettajana 1923–1943 sekä vt. lääkintävoimistelun yliopettajana 1930–1941. Hän oli myös Olavinlinnan kylpylän lääkärinä 1904–1908 ja Rauhan kylpylän lääkärinä 1911–1912. Taskinen sai professorin arvon 1946.

Kaarlo Taskinen oli Duodecim-seuran sihteerinä 1903–1911, Lääkärien raittiusseuran sihteerinä 1906–1912 ja  Vähävaraisten keuhkotautisten avustusyhdistyksen sihteerinä 1907–1911. Hän toimi Suomen opiskelevan nuorison raittiusliiton puheenjohtajana 1909–1911 ja Akateemisen raittiusseuran puheenjohtajana 1938–1945.

Kaarlo Taskinen oli naimisissa vuodesta 1902 sairaanhoitaja ja lääkintävoimistelija Alma Inkeri Bodströmin kanssa. 

## Julkaisuja
* *Beiträge zur Kenntnis der Ermüdung des Muskels*, Helsingin yliopiston väitöskirja. Helsingfors 1909
* *Ilma- ja aurinkokylvyistä sekä alastivoimistelusta*. Raittiuden ystävät, Helsinki 1909

## Lähteet
Gustaf Sigurd Gideon von Numers

**Gustaf Sigurd Gideon (Gösta) von Numers** (13. kesäkuuta 1863 Helsinki – 6. heinäkuuta 1948 Luumäki) oli suomalainen valtiopäivämies ja professorin arvonimen saanut lääkäri.

## Henkilöhistoria
Von Numersin vanhemmat olivat esittelijäsihteeri, valtioneuvos Karl Johan Oskar von Numers ja Hedvig Constance Fredrika Ehrenstam. Hän pääsi ylioppilaaksi 1881 Helsingin ruotsalaisesta reaalilyseosta ja valmistui Helsingin yliopistosta filosofian kandidaatiksi 1884, filosofian maisteriksi 1886, lääketieteen kandidaatiksi 1886, lääketieteen lisensiaatiksi 1891 ja lääketieteen ja kirurgian tohtoriksi 1896. Von Numers teki kymmenkunta opintomatkaa Euroopan maihin ja Amerikkaan.

Von Numers oli Kokkolan kaupunginlääkärinä, Lapinlahden keskuslaitoksen alilääkärinä, Sörnäisten kuritushuoneen lääkärinä 1891, Helsingin yleisen sairaalan assistenttina 1892, Helsingin synnytyslaitoksen ja gynekologian osaston assistenttina 1892–1897 ja Viipurin lääninsairaalan toisena alilääkärinä 1901–1930. Hän sai professorin arvon 1929. 

Von Numers oli naimisissa vuodesta 1902 sairaanhoitaja Ida Cecilia Ahrenbergin kanssa. Heidän poikansa oli diplomaatti Sigurd von Numers.  Gustaf Sigurd Gideon von Numers oli aatelissäädyssä edustaja valtiopäivillä  1904–1905.

## Julkaisuja
* *Studier öfver Placenta praevia*, Helsingin yliopiston väitöskirja. 1896

## Lähteet
Punainenpesukarhukoira

**Punainen pesukarhukoira** (*Redbone Coonhound*) on yhdysvaltalainen koirarotu. Sillä ei ole FCI:n hyväksyntää, mutta American Kennel Club on tunnustanut sen viralliseksi roduksi.

## Ulkonäkö

Silmät ovat pyöreät ja toisistaan erilleen asettuneet. Niiden sävy vaihtelee pähkinänruskeasta tummanruskeaan, mutta tummat ovat toivottavat. Korvat ovat riippuvat ja melko matalalle asettuneet. Karvapeite on lyhyt ja sileä. Väritys on mieluiten yksivärinen punainen, mutta tumma maski ja pienet valkoiset merkit rintakehässä ja raajoissa sallitaan. Uroksen säkäkorkeus on 56–68,5 cm ja nartun 53–66 cm; keskimääräinen paino sukupuolia määrittelemättä on noin 20,5–31,5 kg.

## Luonne ja käyttäytyminen
Punainen pesukarhukoira on älykäs, energinen, tottelevainen ja hyväluonteinen. Työskennellessään se on peloton, sitkeä ja väsymätön.

## Alkuperä
1700-luvun lopulla skotlantilaiset maahanmuuttajat toivat mukanaan Yhdysvaltoihin punaisia ajokoiria, minkä lisäksi maahan tuotiin myös punaisia irlantilaisia ajokoiria. Punaisen pesukarhukoiran uskotaan polveutuvan näistä koirista. Kuitenkin vasta 1920-luvulla alkoi systemaattinen jalostus. Ensimmäisiä yksilöitä kutsuttiin "satulaseliksi" (*Saddleback*), koska niillä oli usein musta satulakuvio, josta kuitenkin päästiin eroon jatkojalostuksen myötä.

Rotu kuuluu amerikkalaisiin ns. "puuhun ajaviin koiriin" (*treeing dogs*). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Punainen pesukarhukoira jalostettiin paitsi pesukarhun, myös villikissan, puuman ja karhun metsästykseen.

### Etymologia
Rotu on saanut nimensä joko tennesseeläiseltä kasvattajalta Peter Redbonelta tai punaisesta karvapeitteestään.

## Lähteet
Rantaoikeus

**Rantaoikeus** () oli rannikon asukkaiden ikivanha käytäntö ottaa haltuunsa rantaan ajautuneet esineet tai haaksirikkoutuneesta laivasta saatavat tavarat. Käytäntö oli yleinen vielä keskiajalla. Tavaroiden haltuunotto katsottiin sallituksi, vaikka rikkoutuneen laivan miehistö olisi pelastunut. Pohjoismaissa tällaisen toiminnan kielsi Norjan, Ruotsin, Tanskan ja koko Kalmarin unionin kuningas Kristian II vuonna 1521. Rantaan ajautuneiden tavaroiden haltuunotto-oikeus kannusti myös haaksirikkojen tahalliseen aiheuttamiseen harhauttamalla merenkävijöitä väärillä merkkitulilla. Näistä ihmisistä käytettiin nimitystä rantarosvo.

Merestä löytyvän hylkytavaran talteenotto on alkanut silloin kun laivaliikennekin. Itämeren piirissä varhaiskeskiajalla käytössä ollut germaaninen rantaoikeus salli rannan omistajalle paitsi tavaran talteenoton, myös miehistön haltuunoton orjiksi. Katolinen kirkko piti jo 1100-luvulla tapaa sopimattomana, mutta syrjäseuduilla käytäntö säilyi pitkään, vaikka sitä kutsuttiin laittomaksi rantarosvoudeksi. Kaarle XI:n holhoojahallituksen säätämä merilaki Ruotsin valtakunnalle astui voimaan 1667. Sen Merivahinkokaari () sisälsi perusteelliset ohjeet toimintaan onnettomuuden jälkeen. Lailla haluttiin suojella laivanvarustajia ja miehistöä rantarosvojen omavaltaiselta toiminnalta. Ruotsiin alkoi syntyä myös järjestäytynyttä pelastustoimintaa, ja 1729 Sukellus- ja pelastusseura (*Dykeri- och Bergningssocietet*) sai yksinoikeuden onnettomuuslaivojen pelastamiseen koko valtakunnan alueelle. Seuraa tosin kiinnostivat vain rahakkaat haaksirikot, ei niinkään ihmishenkien pelastaminen. Pelastusseura työllisti saaristoissa satoja tilapäisiä työntekijöitä 1700-luvun lopulla, ja sen avulla haaksirikot saatiin valtion valvontaan, vaikka rantarosvousta ei saatukaan kokonaan loppumaan.

## Suomessa 1930-luvulla
Suomessa 1930-luvulla voimassa olleiden säännösten mukaan rannalle ajautuneen laivan, laivanhylyn, laivan tarvekalujen taikka haaksirikkoisen ja kadotetun tavaran löytäjä oli velvollinen ilmoittamaan löytönsä viranomaiselle pelastuspalkan menettämisen ja rangaistuksen uhalla. Tullihallituksen asiana oli kuuluttaa omistajaa saapumaan hakemaan omansa pois vuoden kuluessa. Jos omistaja tuli, todisti oikeutensa ja maksoi pelastuspalkan, hän sai tavaran itselleen. Ellei omistaja tullut, meni pohjalöytö ja aavassa meressä löydetty tavara pelastajalle, mutta rantautunut merenajo meni valtiolle sitten kun pelastuspalkka ja muut kulut oli lyhennetty.

## Lähteet

## Kirjallisuutta
*
IPhone 12

**iPhone 12** on Applen 13. lokakuuta 2020 julkistama ja 23. lokakuuta julkaisema älypuhelin. Se on Applen ensimmäinen 5G-verkkoja tukeva puhelin. Puhelimen muita versioita ovat iPhone 12 mini, iPhone 12 Pro ja iPhone 12 Pro Max.

Puhelimessa on kuusiytiminen A14 Bionic -siru ja 6,1 tuuman näyttö. iPhone 12 on 70&nbsp;% edeltäjäänsä tehokkaampi A14 Bionic -sirun ansioista. Siru on myös muissa iPhone 12 -sarjan malleissa. Tallennustilaa on valittavana 64, 128 tai 256 gigatavua ja keskusmuistia neljä gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 2&nbsp;815 milliampeerituntia ja se tukee 20 watin pikalatausta ja 15 watin langatonta latausta. Puhelimen IP-luokitus on 68 ja se on pölyn- ja vedenkestävä. Käyttöjärjestelmänä on iOS 14.1, joka on päivitettävissä iOS 26.0.1 -versioon.

## Lähteet

## Aiheesta muualla

* iPhone 12 Applen sivuilla
Škoda Superb (2008)

**Škoda Superb Typ 3T** on Škoda Superbin toisen sukupolven malli, jota valmistettiin vuosina 2008–2015.

## Škoda Superb Typ 3T (2008–2015)

Toisen sukupolven Superb esiteltiin Geneven autonäyttelyssä maaliskuussa 2008. Korimalliltaan se oli nyt suuresti sedania muistuttava viisiovinen hatchback. Takaluukku on mahdollista avata kahdella tavalla: joko niin, että se aukeaa vain takalasin alareunaan kuten sedanissa, tai siten, että myös takalasi nousee ylös luukun mukana. Lisäksi ensimmäistä kertaa Superbin historiassa esiteltiin farmarimalli Combi Frankfurtin autonäyttelyssä syyskuussa 2009. 

Vuoden 2009 Euro NCAP -kolaritestistä Superb sai tulokseksi täydet viisi tähteä. 

Bensiinimoottoreina olivat aluksi 1,4- (125&nbsp;hv) ja 1,8-litraiset (160&nbsp;hv) turboahdetut TSI-moottorit. Syksyllä 2008 esiteltiin lisäksi 3,6-litrainen FSI V6 (260&nbsp;hv), jonka yhteydessä oli aina neliveto ja kuusiportainen DSG-kaksoiskytkinvaihteisto. Dieselit olivat 1,9- (105&nbsp;hv) ja 2,0-litraiset (140&nbsp;hv) pumppusuutintyyppiset TDI-moottorit sekä yhteispaineruiskutteinen 2,0 TDI (170&nbsp;hv). 

Vuoden 2010 bensiinimoottoriuutuus oli 2,0-litrainen (200&nbsp;hv) TSI. Dieselpuolella 1,9-litraisen pumppusuutindieselin korvasi samantehoinen 1,6 TDI, ja yhteispaineruiskutteisesta 2,0 TDI:stä tullut 140-hevosvoimainen versio korvasi 2,0-litraisen pumppusuutindieselin. 

Vuonna 2013 Superbin ulkoista ilmettä muokattiin vastaamaan Škodan uutta muotoilukieltä, joka näkyi esimerkiksi uudessa Octavia-mallissa. Ajovalojen yhteyteen tuli LED-päivävalot, myös takavalot on toteutettu LED-tekniikalla. Ohjauspyöräkin oli uusi. 

## Lähteet

## Aiheesta muualla
Škoda Superb (2015)

**Škoda Superb Typ 3V** on Škoda Superbin kolmannen sukupolven malli, jota valmistettiin vuosina 2015–2023.

## Škoda Superb Typ 3V (2015–2023)

Kolmannen sukupolven Superb esiteltiin Geneven autonäyttelyssä keväällä 2015. Se nousi luokkaa ylemmäs E-segmenttiin, ja D-segmentissä mallin paikan otti suuremmaksi kasvanut Škoda Octavia. Superb perustuu Volkswagen Groupin modulaariselle MQB-pohjalevylle. Edellismalliin verrattuna se kasvoi 2,8 senttimetriä pituudeltaan, viisi senttimetriä leveydeltään ja kahdeksan senttimetriä akseliväliltään. 

Vuoden 2015 Euro NCAP -kolaritestistä Superb sai tulokseksi täydet viisi tähteä.

Bensiinimoottorit ovat 1,4- (125/150&nbsp;hv), 1,8- (180&nbsp;hv) ja 2,0-litraiset (220/280&nbsp;hv) TSI:t. Dieselvaihtoehtoina puolestaan olivat aluksi 1,6 TDI (120&nbsp;hv) ja 2,0 TDI (190&nbsp;hv). Vuoden 2017 lopulla markkinoille tuli myös 2,0-litraisen 150-hevosvoimainen versio. 

Superb Sportline -mallissa on 15 millimetriä madallettu alusta sekä korin urheilullisia yksityiskohtia. Sisustukseen kuuluu urheiluistuimet ja -ohjauspyörä sekä alumiinipolkimet. Sportline-varustelu on saatavana kaikkien vähintään 150-hevosvoimaisten moottorien yhteyteen.

Vuonna 2019 Superbin keulan ilmettä muokattiin uudella etusäleiköllä ja -puskurilla. Takaosassa tehtiin muutoksia valoihin, ja keskelle takaluukun kanteen tuli teksti Škoda. Mallivalikoimaan lisättiin ladattava hybridimalli Superb iV, jossa on sama 1,4-litraisesta bensiinimoottorista ja 13 kilowattitunnin sähkömoottorista muodostuva voimalinja kuin Volkswagen Passat GTE:ssä. Toinen uutuus on Superb Scout, jossa on korkeampi maavara ja koria suojaavia muoviosia. Malli on saatavana ainoastaan farmarikorisena ja nelivetoisena. 
 

## Lähteet

## Aiheesta muualla
Kruunajaiset

**Kruunajaiset** on seremonia, jossa monarkki vihitään hallitsijaksi, ja hän saa päähänsä kruunun merkiksi vallastaan.

Kruunajaisilla on pitkä historia. Entisaikoina monarkki saatettiin nostaa kilven päälle, ja hänelle annettiin keihäs, viitta tai päähine. Kun Euroopasta tuli keskiajalla kristillinen, kruunajaisiin otettiin lisäksi vaikutteita Vanhan testamentin kuvauksista muinaisten israelilaisten kuninkaiden kruunajaisista. Sen vuoksi kristillisissä kruunajaisissa monarkki usein voidellaan pyhällä öljyllä, ja hän saa kruunun ja muut vallan merkit papeilta.

## Kuvagalleria

Jacques-Louis David, The Coronation of Napoleon edit.jpg|Jacques-Louis David: *[[Napoleonin kruunaus]]* (1807).
Coronation of Queen Victoria 28 June 1838 by Sir George Hayter.jpg|Viktorian kruunajaiset 1838.
SerovV MiropomazanNikolAlek.jpg|Venäjän keisari Nikolai II voidellaan pyhällä öljyllä kruunajaisissaan 1897.


## Lähteet
Yanwen Logistics

**Yanwen Logistics** ()**,** virallisesti **Beijing Yanwen Logistics Company Limited**, on kiinalainen logistiikka- ja postialan yritys, joka toimittaa paketteja kiinalaisista verkkokaupoista länsimaihin. Monesti AliExpress tai Wish-verkkokaupoista tehdyn ostoksen toimittajana toimii Yanwen. 

Yrityksen toimittamissa lähetyksissä seurantakoodissa on valtion sijasta on kirjaimet YP tai YW (Yanwen Post), esimerkiksi UV123456789**YP** (vertaa esimerkiksi seurantakoodiin LO123456789**CN**, jossa CN tarkoittaa Kiinaa).

## Toiminta
Yanwen Logistics toimii 50 Kiinan kaupungissa ja sen pääkonttori sijaitsee Pekingissä. Yritys toimii pääasiallisesti välittävänä osapuolena, joka toimittaa paketit Eurooppaan paikallisten kuljetusyhtiöiden hoitaessa perille kuljetuksen. Yritys kuljettaa pakettejaan maa-, meri- ja ilmateitse. Yanwen omistaa yli 300 kulkuneuvoa.

Yritys toimii 214 maassa.

### Pakettivaihtoehdot
Lähetysten ominaisuudet riippuvat paketin tyypistä:

* **Yanwen Economic Air Mail Tracking**: Yleisimmin käytetty lähetysvaihtoehto. Paketteja voidaan seurata vain Kiinan sisällä.
* **Yanwen Special Line-YW Tracking**: Luotettava, mutta hyvin hidas toimitus.
* **Yanwen Express AM tracking**: Lähetys on seurattavissa koko matkan.

## Historia
Yritys perustettiin vuonna 1998.

## Lähteet

## Aiheesta muualla

* https://www.yw56.com.cn/ Yrityksen viralliset sivut
Cainiao

**Cainiao**, virallisesti **Cainiao Smart Logistics Network Limited** (), on kiinalainen logistiikkayritys, joka toimittaa kiinalaisten verkkokauppojen ostoksia länsimaihin. Cainiao on yksi Aasian suurista logistiikkayrityksistä.

## Toiminta
Yritys lupasi vuonna 2016 toimittavansa lähetyksen Kiinan sisällä 24 tunnissa sekä maailmanlaajuisesti 72 tunnissa.

## Historia

Alibaba Group perusti yrityksessä yhdessä kahdeksan muun yrityksen kanssa vuonna 2013. Perustajina toimi Alibaba verkkokaupan lisäksi Kiinan johtavia logistiikkayrityksiä. Yrityksen perustamiseen käytettiin 300 miljardia kiinan yuania (38,54 mrd euroa).

Perustajista Alibaba toimi ensisijaisesti projektin rahoittajana. Sille Cainiaon tavoiteena oli parantaa yrityksen heikkoa varastonhoitotilannetta. Yintai omistaa ja hallinnoi useita kauppakeskuksia, jonka vuoksi sillä oli osaamista varastojen hallinnoinnista. Fosun toimii lähinnä maan omistuksen ja kiinteistösijoittamisen alueella ja sillä on kokemusta maan hankinnasta, rakentamisesta ja kiinteistöjen hallinnoinnista. FORCHN.com.cn-yrityksellä on puolestaan osaamista pitkänmatkan kuljetuksista. Jäljelle jäävät viisi pienempää logistiikayritystä kilpailevat keskenään perille kuljettamisesta Kiinassa.

Yritys on yksi "yksisarvisista" eli erityisen hyvin menestyneistä startupeista ja yritys oli arvioitu 400 miljardin yuanin arvoiseksi vuonna 2018.

## Lähteet

## Aiheesta muualla

* https://www.cainiao.com/ Yrityksen kotisivut
* https://global.cainiao.com/ pakettien seurantasivu
Mathias Gustaf Joachim Stenbäck

**Mathias Gustaf Joachim Stenbäck** (18. marraskuuta 1837 Loviisa – 21. huhtikuuta 1891 Helsinki) oli suomalainen lääkäri, kätilöopettaja ja professori.

Stenbäckin vanhemmat olivat Loviisan kirkkoherra Gustaf Leonhard Stenbäck (1809–1861) ja Ulrika Sofia Elisabet Sucksdorff. Hän pääsi ylioppilaaksi 1856 Porvoon kymnaasista ja valmistui Helsingin yliopistosta filosofian kandidaatiksi ja maisteriksi 1860, lääketieteen kandidaatiksi 1862 sekä lääketieteen lisensiaatiksi ja lääketieteen ja kirurgian tohtoriksi 1866.

Stenbäck oli Helsingin yliopiston lapsenpäästöopin dosenttina vuodesta 1871 alkaen. Hän oli Helsingin yleisen sairaalan synnytysosastolla apulaislääkärinä ja sittemmin alilääkärinä 1868–1881 sekä toimi kätilöopettajana vuodesta 1888 alkaen. Stenbäck sai professorin arvon 1885.

Stenbäck oli naimisissa vuodesta 1867 Elin Sofia Amalia Arppen kanssa. Heidän poikansa oli diplomi-insinööri ja venesuunnittelija Gunnar L. Stenbäck. Stenbäckin sisar oli opettaja ja kirjailija Eva Stenbäck.

## Lähteet
Erik Aalbæk Jensen

**Erik Aalbæk Jensen** (1923 Thy, Tanska – 1997) oli tanskalainen kirjailija pappi.

Jensenin ensimmäisissä romaaneissa ilmenee kulttuuripessimismi, seuraavissa aiheena on Saksan Tanskan-miehitysaika. Romaani *Perleporten* (1964) kuvaa pientä uskonryhmää. Tanskaa ja sen satoja saaria käsittelee suurteos, kahdeksanosainen sarja *Livet på øerne* (1981–1987).

Jensenin poika on elokuvatuottaja Peter Aalbæk Jensen.

## Lähteet
Kaarlo Kivekäs (pappi)

**Kaarlo Jooseppi Kivekäs**, sukunimi vuoteen 1906 *Stenbäck* (29. lokakuuta 1870 Alavus – 30. huhtikuuta 1930 Pori) oli suomalainen rovasti ja Porin kirkkoherra.

Kivekkään vanhemmat olivat kirkkoherra, lääninrovasti Karl Emil Stenbäck ja Selma Josefina Grönberg. Hän pääsi ylioppilaaksi 1890 Porin yksityislyseosta ja suoritti teologisen erotutkinnon Helsingin yliopistossa 1895 sekä pastoraalitutkinnon 1899. Kivekäs vihittiin papiksi 1895. Kivekäs opiskeli Uppsalan yliopistossa 1893–1894 ja teki opintomatkan 1907 Saksaan ja Sveitsiin tutkien kirkollisia oloja Württembergissä ja Sveitsissä ja kuunnellen luentoja Tübingenin ja Bernin yliopistoissa.

Kaarlo Kivekäs oli Alajärven kirkkoherran apulaisena 1895–1897, Lapuan vt. kappalaisena 1897–1898, Ulvilan kirkkoherran apulaisena 1898–1901, vt. merimiespastorina Lontoossa 1901–1902, Porin kirkkoherran apulaisena 1902–1908, Kälviän kirkkoherrana 1909–1913 ja Suomen Pyhäkouluyhdistyksen sihteerinä ja asiamiehenä vuodesta 1913 alkaen sekä Suomen lähetyskoulun opettajana. Hän oli Helsingin yliopiston käytännöllisen teologian professorin assistenttina 1917–1922. Viimeksi Kivekäs oli Porin kaupunki- ja maaseurakunnan kirkkoherrana 1922–1930 ja hän toimi myös lääninrovastina. Kivekäs sai rovastin arvon 1924.

Vuonna 1924 Kaarlo Kivekäs teki aloitteen Porin kirkkokuoron (vuodesta 1964 Keski-Porin kirkkokuoro) perustamisesta yhdessä kanttori K. F. Hedbergin ja dir. mus. Kyösti Alhon kanssa.

Kaarlo Kivekäs oli naimisissa vuodesta 1897 Sigrid Salome Johnssonin kanssa.

## Julkaisuja
Nimellä *K. J. Kivekäs*:
* *Pyhäkoulunopettajan ilonaiheet* teoksessa *Metsäviikunapuu*. Suomen pyhäkouluyhdistys, Helsinki 1915
* *Sananen lasten vanhemmille*. Suomen ev. luth. pyhäkouluyhdistys, Helsinki 1917
* *Kaksi saarnaa: Kenraali Mannerheimin lastensuojeluliiton valistusviikoksi 1924*; tekijät Jaakko Gummerus ja K. J. Kivekäs. Kenraali Mannerheimin lastensuojeluliitto, Helsinki 1924

## Lähteet
Parisit (brittiheimo)

**Parisit** olivat Britannian koillisosien rannikolla ja Abuksen eli Humber-joen rannoilla asunut brittiheimo. Heidän pääkaupunkinsa nimi oli Petuaria.

Parisit saattoivat olla sukua belgeille, ja heimon nimi on toisaalta samankaltainen kuin Galliassa asunut pariisien heimo. On mahdollista, että Britannian parisit ja Gallian pariisit olivat saman kelttiläisen kantaheimon kaksi eri haaraa, joista toinen asettui Galliaan ja toinen Britanniaan.

## Lähteet
Thit Jensen

**Maria Kirstine Dorothea ”Thit” Jensen** (19. tammikuuta 1876 Farsø, Tanska – 14. toukokuuta 1957 Kööpenhamina, Tanska) oli tanskalainen kirjailija. Jensen käsittelee naisen perinteistä asemaa ja sen rinnalla kamppailua oikeudesta yhteiskunnalliseen elämään. Kaksiosainen historiallinen romaani *Jörgen Lykke – Jumalan uhmaaja* ilmestyi 1931.

Jensenin veli oli kirjailija Johannes V. Jensen.

## Suomennetut teokset
* *Jörgen Lykke - Jumalan uhmaaja* 1–2 (*Jørgen Lykke*), suom. Katri Ingman, Arvi Nuormaa, Suomen Kirja 1944

## Lähteet
Karl Anton Rönnholm

**Karl Anton Rönnholm** (1. joulukuuta 1860 Viipuri – 20. joulukuuta 1921 Helsinki) oli suomalainen ylilääkäri ja professori.

Karl Anton Rönnholmin vanhemmat olivat koulutoimen ylihallituksen ylijohtajan apulainen Anton Rönnholm (1822–1889) ja Matilda Sofia Maria Roschier. Hän pääsi ylioppilaaksi 1879 Kuopion lyseosta ja valmistui Helsingin yliopistosta filosofian kandidaatiksi ja maisteriksi 1882, lääketieteen kandidaatiksi 1884 ja lääketieteen lisensiaatiksi 1889.

Rönnholm oli Helsingin diakonissalaitoksen gynekologisen osaston johtajana vuodesta 1897 ja ylilääkärinä vuodesta 1919. Hän sai professorin arvon 1920.

Karl Anton Rönnholm oli naimisissa vuodesta 1891 Elin Sofia Arppen kanssa. Rönnholmin veli oli insinööri ja Rauma Wood Ltdin toimitusjohtaja Rudolf Rafael Rönnholm (1873–1925). 

## Lähteet
August Fridolf Peltonen

**August Fridolf Peltonen** (23. lokakuuta 1870 Vesilahti – 20. elokuuta 1952 Nurmijärvi) oli suomalainen teologian tohtori, kirkkoherra ja professori.

Peltosen vanhemmat olivat maanviljelijä Johan August Peltonen ja Emma Susanna Hietaniemi. Hän pääsi ylioppilaaksi 1889 Hämeenlinnan lyseosta ja valmistui Helsingin yliopistosta filosofian kandidaatiksi 1892 sekä suoritti teologisen erotutkinnon 1894. Peltonen vihittiin papiksi 1894. Hän valmistui vielä teologian kandidaatiksi 1899, teologian lisensiaatiksi 1906 ja teologian tohtoriksi 1907. Peltonen opiskeli teologiaa Uppsalassa 1897 sekä Berliinissä ja Hallessa vuonna 1900.

Peltonen oli Suomen lähetyskoulun opettajana 1901–1906, Helsingin yliopiston raamatun alkukielten apulaisena 1907–1917 ja 1931–1936, Mikkelin maaseurakunnan kirkkoherrana 1917–1931 sekä toimi Savonlinnan tuomiokapitulin asessorina 1920-1923, Viipurin tuomiokapitulin asessorina 1927–1930 ja Mikkelin rovastikunnan lääninrovastina 1924–1931. Hän sai professorin arvon 1940.

Peltonen oli naimisissa vuodesta 1904 voimistelunopettaja Tyyne Pohjalan kanssa. Peltosen veli oli oikeusneuvos, kansanedustaja Johannes Peltonen. August ja Johannes Peltonen omistivat vuodesta 1910 alkaen Raalan kartanon Nurmijärvellä.

## Julkaisuja
* *Lutherin katekismuksien wuosisataismuisto 1529-1929*; kirj. Jaakko Gummerus, Aug. F. Peltonen, J. W. Wallinheimo. Otava 1929

## Lähteet
Karl Robert Paqvalin

**Karl Robert Paqvalin** (5. kesäkuuta 1842 Rauma – 13. kesäkuuta 1923 Turku) oli suomalainen sairaalalääkäri ja professori.

Paqvalinin vanhemmat olivat kauppias Karl Adolf Paqvalin ja Agata Ilván. Hän pääsi ylioppilaaksi 1861 Turun kymnaasista ja valmistui Helsingin yliopistosta filosofian kandidaatiksi 1866, lääketieteen kandidaatiksi 1868, filosofian maisteriksi 1869, lääketieteen lisensiaatiksi 1872 sekä lääketieteen ja kirurgian tohtoriksi 1873.

Paqvalin oli vt. sairaalalääkärinä Turun lääninsairaalassa 1873–1891 ja vakinaisena sairaalalääkärinä siellä 1891–1899. Hän sai professorin arvon 1888.

Paqvalin oli naimisissa vuodesta 1888 kreivitär Hélène Creutzin kanssa.

## Lähteet
Saarijärvi (Lohja)

**Saarijärvi** on humuspitoinen järvi Lohjan pohjoisosassa luoteisella Uudellamaalla. Sen pinta-ala on 1,4 neliökilometriä. Etäisyys Lohjan keskustasta on 37 kilometriä pohjoiseen.

## Maantiede
Saarijärven pituus lännestä itään on noin kaksi kilometriä. Järven rannat mutkittelevat voimakkaasti, joten niemiä, lahtia ja poukamia on runsaasti. Muodokkuutta lisää koilliseen työntyvä lahti, josta muutama hehtaari sijaitsee Karkkilan alueella. Saarijärven rannoilla on pientaloja.

Saarijärvessä on kuusitoista saarta ja luotoa, jotka kaikki ovat alle hehtaarin laajuisia. Suurin saari on Palosaari järven länsiosassa.

Saarijärven syvin kohta, 13,5 metriä, sijaitsee altaan keskiosassa. Järven koillisosan lahdessa on kymmenen metrin syvänne.

Saarijärveen virtaa laskuoja luoteesta Salovedestä, Saarijärvestä virtaa Tammenoja itään Jäljänjärveen. Saloveden korkeustaso on vain 0,2 metriä Saarijärveä ylempi, ja Jäljänjärven 1,1 metriä Saarijärveä alempi.

Saarijärven ekologinen tila on hyvä, järven kuormitus on arvioitu vähäiseksi. Saarijärven tilavuus on 4,69 miljoonaa kuutiometriä.

Saarijärvi (23.063.1.009) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Saarijärvi on Tarkeelanjärven alueen toiseksi laajin järvi ja Karjaanjoen vesistön luoteisia vakavesiä.

Lohjan Saarijärvi on kolmanneksitoista laajin Suomen yli kahdestasadasta Saarijärvestä.

## Lähteet
Serbian naisten koripallomaajoukkue

**Serbian naisten koripallomaajoukkue** edustaa Serbiaa koripallon naisten maajoukkuekilpailuissa. Olympialaisissa se on ollut parhaimmillaan kolmas (2016). Serbia on voittanut Euroopan-mestaruuden vuosina 2015 ja 2021.

## Arvokilpailut

### Olympialaiset
*1992 – 2012: karsiutui
*2016:  

### Maailmanmestaruuskilpailut
*1994: karsiutui
*1998: karsiutui
*2002: 12.
*2006: karsiutui
*2010: karsiutui
*2014: 8.
*2018: karsiutui

### Euroopan-mestaruuskilpailut

*1995: 10.
*1997: 8.
*1999: 7.
*2001: 5.
*2003: 8.
*2005: 9.
*2007: 11.
*2009: 16.
*2011: karsiutui
*2013: 4.
*2015: 
*2017: 11.
*2019: 
*2021: 

## Lähteet
Lempäälä-talo

**Lempäälä-talo** on Lempäälän keskustassa vuonna 2021 käyttöönotettu kunnallisten palvelujen rakennuskokonaisuus. Siellä on muun muassa kirjasto, ravintola, perhetupa, kuntosali ja toimistotiloja. Talo on 20&nbsp;000 neliömetrin kokoinen. Talosta on jalankulun ja pyöräilyn silta yli junaradan.

Lempäälä-talolla on kaksi julkista teosta: Osmo Rauhalan tekemä *Taivas on suuri kirjasto* ja Paula Salmelan *Tarkalla korvalla*. Talon eteläpuolella on Erik Edner -puisto ja tori.

## Lähteet
Marko Tomićević

**Marko Tomićević** (s. 19. huhtikuuta 1990 Bečej) on serbialainen meloja, olympiamitalisti ja maailmanmestari.

Tomićević on kilpaillut urallaan kahdesti olympialaisissa. Hän oli mukana Lontoon olympialaisissa, jolloin jän kilpaili kajakkiyksikön 1000 metrin kilpailussa. Hän oli lopputuloksissa kymmenes. Neljä vuotta myöhemmin hän kilpaili Rion olympialaisissa kajakkikaksikon 1000 metrillä, jossa hän saavutti hopeaa Milenko Zorićin kanssa. Kajakkinelikossa Serbian joukkue oli kahdeksas. Tomićević voitti uransa ensimmäisen maailmanmestaruuden vuonna 2017 kajakkikaksikon 1000 metrin kilpailussa. Hänellä on samalta matkalta MM-pronssia vuosilta 2014, 2015 ja 2018.

## Lähteet
Morgenshtern (rap-artisti)

**Ališer Tagirovitš Morgenštern** (; s. **Ališer Tagirovitš Valejev**, ; 17 helmikuuta 1998 Ufa, Baškortostan), taiteilijanimeltään **Morgenshtern**, on venäläinen rap-artisti. Hän on tehnyt yhteistyötä muun muassa Lil Pumpin ja Fetty Wapin kanssa. Ennen rap-uraa hän oli tubettaja.

## Ura
Morgenshtern syntyi keskiluokkaiseen perheeseen Ufassa vuonna 1998. Teininä hän vaihtoi sukunimekseen Morgenštern. Hänen alkuperäinen sukunimensä oli Valejev. 

Hän oli kiinnostunut musiikista jo pienenä. Hän julkaisi ensimmäisen musiikkivideonsa vuonna 2010. Hän opiskeli yliopistossa, mutta hänet erottiin YouTube-videoidensa vuoksi. Hänellä oli myös oma yhtye, MMD Crew. 

Hän julkaisi ensimmäisen albuminsa ”Hate Me” vuoden 2018 helmikuussa. Saman vuoden lokakuussa hän julkaisi toisen albuminsa ”До того как стал известен” (*Do togo kak stal izvesten*, ’ennen kuin minusta tuli kuuluisa’). 

Tammikuussa 2019 hän julkaisi kolmannen albuminsa ”Улыбнись, дурак!” (*Ulybnis’, durak!*, ’hymyile, typerys!’)

Tammikuussa 2020 hän julkaisi hänen menestyneimmän albuminsa ”Легендарная пыль” (*Legendarnaja pyl’*, ’legendaarinen pöly’). Ensimmäisen kahden päivän aikana julkaisusta albumia striimattiin someverkosto VK:ssa 21 miljoonaa kertaa. 

Huhtikuussa 2021 hän lahjoitti hyväntekeväisyyteen orpolapsille 666&nbsp;666 ruplaa. Saman vuoden toukokuussa hän julkaisi kaksi albumia, *[[Million Dollar: Happiness]]* ja *[[Million Dollar: Business]]*.

## Lähteet
Milenko Zorić

**Milenko Zorić** (s. 2. huhtikuuta 1989 Sanski Most) on serbialainen meloja, olympiamitalisti ja maailmanmestari.

Zorić on kilpaillut urallaan kahdesti olympialaisissa. Hän oli mukana Lontoon olympialaisissa, jolloin jän kilpaili kajakkinelikon 1000 metrin kilpailussa. Serbian joukkue oli lopputuloksissa yhdeksäs. Neljä vuotta myöhemmin hän oli Rion olympialaisissa hän kilpaili kajakkikaksikon 1000 metrillä, jossa hän saavutti hopeaa Marko Tomićevićin kanssa. Kajakkinelikossa Serbian joukkue oli kahdeksas. Zorić voitti vuonna 2017 uransa ensimmäisen maailmanmestaruuden vuonna 2017 kajakkikaksikon 1000 metrin kilpailussa. Hänellä on samalta matkalta MM-pronssia vuosilta 2015 ja 2018.

## Lähteet
FC Germania Helsinki

**FC Germania Helsinki** on vuonna 2017 pääkaupunkiseudulla perustettu jalkapalloseura ja yksi virallisista Suomen saksalaisista instituutioista Suomessa. Seuran jäsenet ovat pääosin saksankielisistä maista Suomeen muuttaneita henkilöitä, suomalaisia, joilla on saksankielinen perhetausta sekä muita Helsingin seudulla asuvia ja monista eri maista kotoisin olevia henkilöitä. Seuran ykkösjoukkue pelaa tällä hetkellä (2021) Miesten Vitosessa.

FC Germanialla ei ole kotikenttää. Toiminnan alkuvaiheessa pidettiin säännöllisesti vapaita harjoituksia Talin urheilupuistossa Helsingin Munkkivuoressa. Myöhemmin Vallilanlaaksosta tuli eräänlainen säännöllinen paikka. Seuran virallisesta perustamisesta lähtien on harjoiteltu vaihtelevasti eri puolella kaupunkia viikoittain, koko vuoden ympäri.

FC Germania pelaa myös ystävyysotteluita, esimerkiksi kahden muun saksalaisen jalkapalloseuran (Turussa ja Tampereella) kanssa ja osallistuu harrasteturnauksiin. Kesäkaudesta 2016 alkaen vähintään yksi joukkue on osallistunut Helsingin Harrasteliigan Miehet 7v7 -sarjaan. Kaudella 2019/2020 seura osallistui ensimmäistä kertaa yhdellä joukkueella Kutoseen ja nousi kauden päätyttyä suoraan Vitoseen. 

Toinen miesten joukkue on osallistunut Kutosessa kaudesta 2021/2022 ja vuonna 2021 FC Germaniassa myös aloittaa lisäksi lasten sekajoukkue.

## Joukkueen henkilöitä
* Thomas Dähne, Jalkapallon Suomen mestari 2017, FC Germanian kunniajäsen
*Mia Heikkinen, oopperalaulaja, pelasi naisjoukkueessa 
* Torsten Tiebout, muusikko, pelaa harrastejoukkueessa

## Lähteet

## Aiheesta muualla

* Seuran sivusto
*FC Germania Helsinki , Suomen Palloliitto
*FC Germania Helsinki, Transfermarkt.de
* 
*
*
*
Ernst Nordström

**Ernst Samuel Nordström** (21. huhtikuuta 1850 Porvoo – 18. helmikuuta 1933 Helsinki) oli suomalainen taideteollisuuskeskuskoulun johtaja, intendentti ja professori.

Ernst Nordströmin vanhemmat olivat filosofian tohtori, kirkkoherra Otto Mauritz Nordström ja Eufrosyne Sofia Ottelin. Hän pääsi ylioppilaaksi 1867 Porvoon kymnaasista ja valmistui Helsingin yliopistosta filosofian kandidaatiksi 1874 ja filosofian maisteriksi 1877. Nordström harjoitti lisäksi taide- ja teknisiä opintoja Wienissä ja Pariisissa.

Nordström oli Suomen Taideteollisuusyhdistyksen perustaman Taideteollisuuskeskuskoulun rehtorina vuosina 1879–1915 ja yhdistyksen museon intendenttinä 1879–1911 sekä Ateneumin taloudenhoitajana Ateneumin rakentamisen aikana. Nordström toimi lisäksi matematiikan opettajana helsinkiläisissä kouluissa. Hän sai professorin arvon 1910.

Nordström oli Suomen apulaiskomissarina Pariisin maailmannäyttelyssä 1878 sekä komissaarina Suomen yleisessä taideteollisuusnäyttelyssä vuonna 1885. Hän edusti Suomea monissa muissakin näyttelyissä ja piirustuksenopettajain kongresseissa. Vuonna 1910 hänet valittiin Suomen edustajaksi taideopetusta, piirustusta ja sovellettua taidetta vaalivan kansainvälisen yhdistyksen keskuskomiteaan. Nordström oli myös Suomen Taiteilijaseuran sihteerinä 1893–1910, Suomen Taideteollisuusyhdistyksen puheenjohtajana ja Antellin valtuuskunnan jäsenenä. Nordström oli Helsingin kaupunginvaltuuston jäsen, toimittaja ja taloudenhoitajana useissa ruotsinkielisissä sanomalehdissä.

Nordström jäi 11. maaliskuuta 1932 raitiovaunun alle Heikinkatu 12:n kohdalla loukkaantuen varsin pahoin. Hän kuoli helmikuussa 1933.

Ernst Nordström oli naimisissa 1879–1919 Aline Sofia Hirnin (k. 1919) kanssa. Heidän poikansa oli fyysikko Gunnar Nordström.

## Julkaisuja
* *Genealogiska tabeller rörande släkterna Nordström Ottelin, Hirn och Alopaeus*. Helsingfors 1904
* *Perspektivlärans grunder*. Söderström, Helsingfors 1912, suomeksi nimellä *Perspektiiviopin alkeet*. WSOY 1912
* *Supplement till Genealogiska tabeller rörande släkterna Nordström, Ottelin, Hirn och Alopaeus*. Helsingfors 1915
* *Supplement 2 till Genealogiska tabeller rörande släkterna Nordström, Ottelin, Hirn och Alopaeus*. Helsingfors 1925
* *Suomen taiteilijat, maalarit ja kuvanveistäjät - Finlands konstnärer, målare och bildhuggare*. Otava 1926
* *Ett Runebergsporträtt* teoksessa *Historiska och litteraturhistoriska studier 3*; toim. Gunnar Castrén, Carl von Bonsdorff, C. A. Nordman. Skrifter utgivna av Svenska litteratursällskapet i Finland 191. Helsingfors 1927
* *Albert Edelfelt: några personliga minner*. 1935
* *Taidetta Helsingin hautausmaalla: Konsten på Helsingfors kyrkogård*; valokuvat Sigurd Schildt ; painosta toim. H. J. Viherjuuri. Otava 1939

## Lähteet
TylöHelo Group

**TylöHelo Group** on konserni, joka valmistaa ja myy sähkölämmitteisiä kiukaita, uuneja, esivalmistettuja saunahuoneita, höyrynkehittimiä, esivalmistettuja höyrysaunoja, monisuihkuja ja suihkutiloja. Sen omistaa pääomasijoitusyhtiö AAC Capital. Konsernin tuotemerkkejä ovat Tylö, Kastor, Helo, Finnleo ja Amerec. Nykyinen nimi vuodesta 2010. 

Kastor perustettiin vuonna 1908. Helo perustettiin nimellä Karjalan Sähkö Oy Viipuriin vuonna 1919. Helo osti Kastorin ja Finnleon vuonna 1991. Vuonna 1998 Helo osti Amerecin.  Tylön osti Helo Group Oy vuonna 2008.  minkä jälkeen uusi TylöHelo Group perustettiin. Uudelleenjärjestely tapahtui, jossa Tylö on nykyään myyntiyhtiö, kun taas Halmstadin valmistava osa on TylöHelon tuotantoyksikkö.

## Lähteet

## Aiheesta muualla
* TylöHelo Group
Elis Lövegren

**Elis Alexander Lövegren** (10. helmikuuta 1873 Helsinki – 11. huhtikuuta 1937 Helsinki) oli suomalainen lastenlääkäri ja professori.

Elis Lövegrenin vanhemmat olivat varastonhoitaja Viktor Alexander Lövegren ja Elise Renholm. Hän pääsi ylioppilaaksi 1892 (Nya svenska läroverket i Helsingfors) ja valmistui Helsingin yliopistosta lääketieteen kandidaatiksi 1896, lääketieteen lisensiaatiksi 1900 sekä lääketieteen ja kirurgian tohtoriksi 1905.

Lövegren toimi lastenlääkärinä Helsingissä. Hän oli Helsingin yliopiston pediatriikan dosenttina 1914–1937. Hän sai professorin arvon 1933.

Elis Lövegren oli naimisissa vuodesta 1901 Carolina Amalia (Malin) Engströmin kanssa.

## Lähteet
Arnö (Enköping)

**Arnö** tai myös **Bond-Arnö** on Mälarenin saari Ruotsissa Enköpingin kunnassa, joka sijaitsee Uppsalan läänissä.

## Maantietoa
Arnön pituus on 6,9 kilometriä ja leveys on 2,5 kilometriä. Saaren pinta-ala on 897 hehtaaria eli 9,0 neliökilometriä . Se sijaitsee Mälarenin saaristoisessa keskiosassa Selaönin pohjoispuolella. Selaönin ja Oknönin ohittavat veden pohjoiset virtaukset kiertävät saaren etelässä Arnöfjärdenin ja pohjoisessa Stabyfjärdenin kautta. Vedet yhtyvät toisiinsa Grönsöfjärdenissä, josta ne virtaavat Mälarenin itäosaan Prästfjärdeniin. Arnön suuria vierussaaria ovat etelässä Selaön, lännessä Oknön, pohjoisessa Bryggholmen ja idässä Grönsö. Bryggholmenin edessä sijaitsevat pienempiä saaria Husgarn, Flatgarn ja Lusö skär. Näiden lisäksi on Selaönin puolella Arnön rannan läheisyydessä pienet Hällsingbo skär ja Gröna vallen. Arnön rantaviiva on selkeän muotoinen eikä pitkiä niemiä tai lahtia ole. Saarelle tulee mantereelta tie, joka kulkee Tosterönin kautta Oknönin rantaan. Sieltä jatketaan ylittämällä Arnöfjärden lossilla, jonka lauttalaituri sijaitsee saaren pohjoisosan länsirannalla. *Arnöledeniksi* kutsuttu lossireitti on 700 metriä pitkä. Saarella asuu vakituisesti noin 20 asukasta. Saaren peltomaat ovat hajallaan mäkien väleissä ja asutuskin on haja-asutusta. Arnöfjärdenissä kulkee sekä kunta- että lääninraja. Oknönin ja Selaönin puolella sijaitsee Strängnäsin kunta.

## Historiaa
Saaren lounaisrannassa sijaitsee jäännökset 800-luvun muinaislinnasta . Saaren muinainen nimi on ollut Örn (kotka), josta se on muuttunut Arnöksi. Saarella on toinenkin nimi Bond-Arnö, jota käytettiin aikaisemmin Mälarenilla sijaitsevan Biskop-Arnön rinnalla. Biskop-Arnö sijaitsee Uppsalaledenissä. Ennen liikuttiin mantereelle vain veneellä, mutta vuonna 1931 aloitettiin lauttaliikenne. 1940-luvulla oli saarella vielä kahdeksan maatilaa ja saarella toimi koulu vuoteen 1951 asti. Vanhin maatila lienee säteri Arnöbergs, josta on tietoja keskiajalta asti. Se sijaitsee aivan Arnön kirkon vieressä .

Arnö kyrka - KMB - 16000300026880.jpg|Arnön kirkko
Arnö kyrka - KMB - 16000300026909.jpg|Kirkon esineistöä
Utö hus - KMB - 16000300025067.jpg|Utöhus nähtynä järveltä
Arnöleden, maj 2018a.jpg|Arnöleden


## Katso myös
* Luettelo Mälarenin saarista

## Lähteet
### Huomioita

### Viitteet

## Aiheesta muualla
Hans Dahlgren

**Hans Eric Albert Dahlgren** (s. 16. maaliskuuta 1948 Uppsala) on ruotsalainen sosiaalidemokraattisen työväenpuolueen poliitikko, entinen diplomaatti ja ministeri. Vuosina 2014–19 hän oli EU- ja ulkopoliittisista asioista vastannut valtiosihteeri valtioneuvoston valmistelukansliassa. Vuosina 2019–2022 hän toimi EU-ministerinä Löfvenin II, III ja Anderssonin hallituksissa.

## Elämä ja ura

Dahlgren syntyi vuonna 1948 Uppsalassa, mutta varttui Skellefteåssa. Opiskeluaikoinaan hänestä tuli Ruotsin ylioppilaskuntien liiton SECO:n puheenjohtaja. Sen jälkeen hän työskenteli toimittajana SVT:llä. 

Vuonna 1975 hän meni töihin Ruotsin ulkoministeriöön ulkoministeri Sven Anderssonin avustajaksi. Sittemmin hän eteni ulkopoliittiseksi neuvonantajaksi ja diplomaatiksi. Hän on ollut muun muassa Ruotsin YK-suurlähettiläs New Yorkissa vuosina 1997–2000 sekä Ruotsin edustaja YK:n turvallisuusneuvostossa vuosina 1997–98. Vuosina 2014–19 hän oli valtiosihteeri valtioneuvoston valmistelukansliassa, vuosina 2019–2022 hän oli Ruotsin EU-ministeri. 

Dahlgren opiskeli Tukholman kauppakorkeakoulussa, josta valmistui diplomiekonomiksi vuonna 1971. Hän on naimisissa ja hänellä on neljä lasta.

## Lähteet

## Aiheesta muualla
* Hans Dahlgren Ruotsin valtiopäivien sivuilla
Panu Mäenpää

**Panu Mäenpää** (s. 1975) on suomalainen ihmisoikeusaktivisti ja viestintäalan asiantuntija. Hän on Ihmisoikeusliiton johtokunnan puheenjohtaja. Mäenpää toimi Seta ry:n puheenjohtajana 2015–2016. Hän on toiminut myös Helsinki Pride -yhteisön puheenjohtajana (2020–2022) ja hallituksen jäsenenä (2020). Hän on ollut Miehet ry:n hallituksen varajäsen (2021) ja Helsingin kaupungin tasa-arvotoimikunnan jäsen (2017–2021). Valtion nuorisoneuvoston jäsen Mäenpää oli 2016–2019.

Mäenpää on koulutukseltaan filosofian maisteri. Hän opiskeli Jyväskylän yliopistossa englantia ja sivuaineina hungarologiaa, naistutkimusta, slovakin kieltä ja draamapedagogiikkaa valmistuen vuonna 2007. Mäenpää on työskennellyt muun muassa Tubecon Oy:ssä, viestintäkonsulttina Ellun Kanat -viestintätoimistossa, Miltton-viestintätoimiston johtavana neuvonantajana, Talous ja nuoret TATissa viestintäjohtajana ja VR Groupissa mediasuhteista ja yrityskulttuurista vastaavana johtajana.

## Lähteet

## Aiheesta muualla
* Panu Mäenpään puhe ”Future for diversity and inclusion” TEDxEBSHelsingissa YouTube.com.
Vicky McClure

**Victoria Lee ”Vicky” McClure** (s. 8. toukokuuta 1983) on englantilainen näyttelijä. Hän on näytellyt muun muassa elokuvassa *[[This is England]]* (2006) ja vuodesta 2012 poliisisarjassa *[[Line of Duty]]*.

## Ura
McClure teki elokuvadebyyttinsä 15-vuotiaana elokuvassa *A Room for Romeo Brass* (1999). Varsinaisen läpimurtonsa hän teki *[[This is England]]* -elokuvassa, joka ilmestyi vuonna 2006. McClure oli mukana myös elokuvan jatko-osissa: Channel 4:n minisarjoissa *This is England '86* (2010), *This Is England* '88 (2011) ja *This Is England '90* (2015). Vuoteen 1986 sijoittuvasta minisarjasta hän sai vuonna 2011 parhaan naisnäyttelijän BAFTA-palkinnon.

Vuodesta lähtien 2012 McClure on näytellyt Kate Flemingiä BBC:n poliisisarjassa *[[Line of Duty]]*. Hahmo on yksi sarjan päähenkilöistä, ja McClure on ollut mukana sarjan jokaisella kuudella tuotantokaudella. Lisäksi McClure on näytellyt Madonnan ohjaamassa elokuvassa *[[Filth and Wisdom]]* (2008) sekä ITV:n rikossarjassa *[[Broadchurch]]* (2013).

## Lähteet

## Aiheesta muualla
Attila Valter

**Attila Valter** (s. 12. kesäkuuta 1998 Csömör, Pest, Unkari) on unkarilainen maantiepyöräilijä. Hän aloitti ammattilaisuransa Pannon Cycling Teamissa 2018, ajoi CCC Development Teamissa 2019, CCC:n ykkösjoukkueessa 2020, Groupama-FDJ-tallissa 2021–2022, Team Jumbo-Visma / Team Visma–Lease a Bike -joukkueessa 2023–2025 ja on vuodesta 2026 alkaen edustanut Team Bahrain Victoriousia.

Valter siirtyi Italian ympäriajon 2021 kokonaiskilpailun johtoon kuudennen etapin jälkeen. Hänestä tuli ensimmäinen *Grand Touria* johtanut unkarilaispyöräilijä. Hän johti kilpailua kolmen etapin ajan ja sijoittui lopulta 14:nneksi.

## Saavutuksia

Lähteet: Pro Cycling Stats, Cycling Archives
;2016
:Maastopyöräilyn junioreiden Unkarin-mestaruus
;2018
:Alle 23-v. maantieajon ja aika-ajon Unkarin-mestaruus
;2019
:Istrian Spring Trophy, 1. etapin voitto
:Belgrade Banjaluka, nuorten kilpailun voitto
:Baltyk - Karkonosze Tour, nuorten kilpailun voitto
:Aika-ajon Unkarin-mestaruus
:Gemenc Grand Prix I, voitto
:Tour de l'Avenir, 9. etapin voitto
;2020
:Tour des Alpes Maritimes et du Var, nuorten kilpailun voitto
:Unkarin ympäriajo, kokonais- ja mäkikirikilpailun sekä 5. etapin voitto
;2021
:Italian ympäriajo, kokonaiskilpailussa 14:s
;2022
:Strade Bianche, neljäs
:Maantieajon Unkarin-mestaruus
;2023
:Strade Bianche, viides
:Aika-ajon ja maantieajon Unkarin-mestaruus
;2024
:UAE Tour, kokonaiskilpailussa viides
:Maantieajon Unkarin-mestaruus
:Olympialaiset, maantieajossa neljäs

## Lähteet
Oskar August Heikel

**Oskar August Heikel** (28. marraskuuta 1844 Raahe – 23. joulukuuta 1928 Helsinki) oli suomalainen lääkäri ja professori.

Heikelin vanhemmat olivat Uudenkaarlepyyn pitäjänapulainen, varapastori August Heikel (1816–1866) ja vapaaherratar Aurora Emilia von Knorring (k. 1904). Hän pääsi ylioppilaaksi 1863 Vaasan kymnaasista ja valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1871 ja lääketieteen lisensiaatiksi 1875.

Heikel oli yksityislääkärinä Helsingissä ja toimi ajoittain myös sairaala- ja vankilalääkärinä. Hän sai professorin arvon 1908.

Heikel oli naimisissa vuodesta 1881 vapaaherratar Maria Matilda von Kothenin kanssa. Heikelin veljiä olivat Vaasan kirkkoherra Joel August Heikel (1851–1918), Helsingin yliopiston kreikkalaisen kirjallisuuden professori Ivar August Heikel (1861–1952) ja metsäneuvos, Vaasan läänin maaherra Theodor August Heikel (1863–1936). 

## Lähteet
Taurinit

**Taurinit** () olivat Alppien juurella, nykyisen Piemonten alueella asunut kansa. He lukeutuvat joko keltteihin tai liguureihin tai olivat näiden sekoitus. Taurinit mainitaan ensi kerran historiassa, kun Hannibal kohtasi heidät ylittäessään Alppeja vuonna 218 eaa. Hannibal laskeutui armeijoineen vuorilta Italian tasankoalueille ja havaitsi, että taurinit suhtautuivat vihamielisesti insubreihin, jotka olivat Hannibalin liittolaisia. Hannibal valtasi sen vuoksi taurinien pääkaupungin Taurasian.

Taurinit osallistuivat kelttien Italiaan suuntautuneisiin sotaretkiin. Octavianus kukisti heidät 35 eaa. ja perusti heidän alueelleen Pojoen rannalle Taurasian paikalle sotilassiirtokunnan, josta kehittyi Augusta Taurinorum, nykyinen Torino.

## Lähteet
*Castrén, Paavo ja Pietilä-Castrén, Leena: Antiikin käsikirja. Otava, 2000. .
### Viitteet
Adrian Dunbar

**Adrian Dunbar** (s. 1. elokuuta 1958 Enniskillen, Pohjois-Irlanti) on pohjoisirlantilainen näyttelijä, käsikirjoittaja ja ohjaaja.

Dunbar näytteli 1980- ja 1990-luvuilla sivuosissa elokuvissa *[[Minun elämäni]]*, *[[The Crying Game]]*, *[[Richard III]]* ja *[[Alamaailman kenraali]]*. Dunbar näyttelee itse pääosaa käsikirjoittamassaan elokuvassa *Hear My Song* (1991). Myönteisen vastaanoton saanut *Hear My Song* oli BAFTA-palkintoehdokkaana.

Dunbar on näytellyt poliisisarjassa *[[Line of Duty]]* (2012–), jossa hän näyttelee Ted Hastingsia. Lisäksi Dunbar on näytellyt televisiosarjoissa *[[Ashes to Ashes (televisiosarja)|Ashes to Ashes]]* (2009), *[[Ontto kruunu]]* (2016) sekä *[[Särkynyt enkeli (televisiosarja)|Särkynyt enkeli]]* (2017).

Dunbar on Irlantien yhdistymisen ja Sinn Féinin kannattaja.

## Lähteet

## Aiheesta muualla